2. pielikums

Projekta iesnieguma atlases nolikumam

**Projekta iesnieguma vērtēšanas kritēriju piemērošanas metodika**

|  |  |
| --- | --- |
| Programmas nosaukums | Eiropas Savienības kohēzijas politikas programma 2021.–2027.gadam |
| Prioritātes numurs un nosaukums | 4.2. Izglītība, prasmes un mūžizglītība |
| Specifiskā atbalsta mērķa numurs un nosaukums | 4.2.3. Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti |
| Specifiskā atbalsta mērķa pasākuma (turpmāk – SAMP) numurs un nosaukums | 4.2.3.1. Integrēta "skola-kopiena" sadarbības programma atstumtības riska mazināšanai izglītības iestādēs |
| Projektu iesniegumu atlases veids | Ierobežota projektu iesniegumu atlase |
| Atbildīgā iestāde | Izglītības un zinātnes ministrija |

**Vispārīgie nosacījumi projekta iesnieguma vērtēšanas kritēriju piemērošanai**:

1. Lai novērtētu projekta iesnieguma atbilstību attiecīgajam projekta iesnieguma vērtēšanas kritērijam, vērtētājam ir jāņem vērā gan attiecīgajās projekta iesnieguma veidlapas sadaļās sniegtā informācija, gan arī visa pārējā projekta iesnieguma veidlapā (iesnieguma veidlapas citās sadaļās un pielikumos) pieejamā informācija.
2. Vērtējot projekta iesnieguma atbilstību projekta iesnieguma vērtēšanas kritērijiem, jāņem vērā tikai projekta iesnieguma veidlapā (projekta iesnieguma veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
3. Vērtējot projekta iesniegumu, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
4. Projekta iesnieguma vērtēšanā izmantojami:
5. Ministru kabineta 2024. gada 16. jūlija noteikumi Nr. 483 “Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" īstenošanas noteikumi (turpmāk – MK noteikumi par SAMP īstenošanu);
6. Eiropas Savienības kohēzijas politikas programma 2021.–2027. gadam;
7. Eiropas Savienības kohēzijas politikas programmas 2021.–2027. gadam papildinājums;
8. Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" projekta iesnieguma atlases nolikums (turpmāk – atlases nolikums), projekta iesnieguma vērtēšanas kritēriji[[1]](#footnote-2) un projekta iesnieguma veidlapas aizpildīšanas metodika;
9. Finanšu ministrijas metodika 2024.gada 11.aprīļa Nr.3.1. “Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.–2027.gadam”.

|  |  |  |  |  |
| --- | --- | --- | --- | --- |
| **1. VIENOTIE KRITĒRIJI** | | **Kritērija ietekme uz lēmuma pieņemšanu**  (P)[[2]](#footnote-3) | **Kritērija iespējamais vērtējums** | **Piemērošanas skaidrojums** |
| 1.1. | Projekta iesniegums atbilst MK noteikumos par SAMP īstenošanu noteiktajām specifiskajām prasībām:  1.1.1.projekta iesniedzējs atbilst MK noteikumos par SAMP īstenošanu noteiktajam iesniedzēju lokam;  1.1.2.projekta īstenošanas termiņš atbilst MK noteikumos par SAMP īstenošanu noteiktajam termiņam;  1.1.3.projekta iesniegumam ir pievienoti nolikumā noteiktie papildu pievienojamie pielikumi. | P | Jā/ Jā, ar nosacījumu/Nē | Projekta iesniedzēja un projekta iesnieguma atbilstību pārbauda, pamatojoties uz projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju.  Projekta iesniedzēja atbilstību MK noteikumos par SAMP īstenošanu noteiktajam iesniedzēju lokam pārbauda uz projekta iesnieguma iesniegšanas brīdi un precizētā projekta iesnieguma iesniegšanas brīdi (ja attiecināms).  Pārliecību par projekta iesniedzēja atbilstību gūst, pārbaudot publiski uzticamās datu bāzēs un tīmekļa vietnēs pieejamo informāciju par projekta iesniedzēju, piemēram, “Lursoft” datu bāzē vai ekvivalenta/līdzvērtīga Uzņēmuma reģistra datu atkal izmantotāja datu bāzēs, Valsts ieņēmumu dienesta (turpmāk – VID) publiskajās datu bāzēs pieejamo informāciju.  Ja nepieciešams, pārliecības gūšanai tiek veikta komunikācija ar citām iestādēm, institūcijām par projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju, piemēram, ar kredītiestādi, tiesībsargājošo institūciju u.tml. atkarībā no SAMP specifikas.  **Vērtējums ir “Jā”, ja:**   * 1. projekta iesniedzējs atbilst MK noteikumos par SAMP īstenošanu 12. punktā noteiktajam iesniedzēju lokam un attiecīgajām izvirzītajām prasībām;   2. projekta īstenošanas termiņš nepārsniedz MK noteikumos par SAMP īstenošanu 39. punktā noteikto termiņu;   3. projekta iesniegumam pievienotie pielikumi atbilst MK noteikumu par SAMP īstenošanu noteiktajām prasībām, tai skaitā ir pievienoti visi nolikumā uzskaitītie projekta iesniedzējam noteiktie papildu pievienojamie pielikumi.   Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus.  **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.2. | Projekta iesniedzējam un sadarbības partnerim, ja tāds projektā ir paredzēts, Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro*. | P | Jā/ Jā, ar nosacījumu/Nē | Projekta iesniedzēja un sadarbības partnera, ja tāds projektā ir paredzēts, atbilstības kritērijam pārbaudi veic katram atsevišķi, balstoties uz VID publiskojamo datu bāzes sadaļā “Nodokļu parādnieki” (turpmāk – VID parādnieku datu bāze) pieejamo aktuālo informāciju par situāciju projekta iesnieguma un, ja attiecināms, precizētā projekta iesnieguma iesniegšanas dienā sadarbības iestādē, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  Projekta iesnieguma Vērtēšanas komisijas atzinumā norāda pārbaudes datumu un konstatēto situāciju.  **Vērtējums ir “Jā”,** ja, balstoties uz VID parādnieku datu bāzē pieejamo informāciju, uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam un sadarbības partnerim, ja tāds projektā ir paredzēts, nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro*.  Vērtējums ir **“Jā, ar nosacījumu”** ja:  1) saskaņā ar VID parādnieku datu bāzē pieejamo informāciju par situāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*;  2) saskaņā ar VID parādnieku datu bāzē pieejamo informāciju par situāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, nav nodokļu parādu, kas kopsummā katram atsevišķi pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.  Ja projektā ir paredzēts sadarbības partneris, vērtējumu **“Jā, ar nosacījumu” un “Nē”** piešķir neatkarīgi no tā, vai vērtējumam raksturīgās pazīmes konstatējamas attiecībā gan uz projekta iesniedzēju, gan sadarbības partneri, vai tikai vienu no tiem.  Konstatējot minētos faktus, izvirza nosacījumus:  a) veikt visu nodokļu parādu nomaksu, nodrošinot, ka ne projekta iesniedzējam, ne sadarbības partnerim, ja tāds projektā ir paredzēts, Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 *euro*;  b) iesniegt VID visas nodokļu deklarācijas, kas bija jāiesniedz līdz pārbaudes datumam, papildu iesniedzot sadarbības iestādē aktualizētu izziņu par faktisko nodokļu nomaksas stāvokli pārbaudes datumā.  **Vērtējums ir “Nē”,** ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas sadarbības iestādē), ir konstatējams, ka projekta iesniedzējs un/vai sadarbības partneris, ja tāds projektā ir paredzēts, nav veicis nodokļu parādu nomaksu un iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*. |
| 1.3. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P | Jā/ Jā, ar nosacījumu/Nē | **Vērtējums ir “Jā”,** ja projekta iesniegumā:  1) ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski;  2) sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību;  3) katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema);  4) katram riskam ir norādīti plānotie un ieviešanas procesā esošie riska novēršanas/mazināšanas pasākumi, tai skaitā, raksturojot to īstenošanas biežumu un norādot par risku novēršanas/ mazināšanas pasākumu īstenošanu atbildīgās personas.  Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.4. | Projekta iesniegumā ir ietverta informācija, kas apliecina dubultā finansējuma neesamību un plānoto demarkāciju un/ vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem | P | Jā/ Jā, ar nosacījumu/Nē | Vērtējums ir **“Jā”**, ja:   1. projekta iesniegumā ir ietverta informācija par projekta iesniedzēja īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija; 2. projekta iesniegumā apliecināts, ka projektā plānotie ieguldījumi par tām pašām izmaksām vienlaikus netiks finansēti ar cita projekta vai atbalsta pasākuma ietvaros piesaistītu līdzfinansējumu, kā arī projektā īstenojamās darbības projekta īstenošanai piešķirtā finansējuma ietvaros netiks finansētas dubultā, novēršot dubultā finansējuma risku.   Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus.  Vērtējums ir **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.5. | Projekta iesniegumā plānotie komunikācijas un vizuālās identitātes prasību nodrošināšanas nosacījumi atbilst Kopīgo noteikumu regulas[[3]](#footnote-4) 47. un 50.pantā, normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam. | P | Jā/ Jā, ar nosacījumu/Nē | Vērtējums ir **“Jā”,** ja projekta iesniegumā paredzēts:   1. projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots **publicēt īsu un ar atbalsta apjomu samērīgu aprakstu par projektu**, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu; 2. **ar projekta īstenošanu saistītajos dokumentos un komunikācijas materiālos**, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts; 3. **projektiem, kas saņem atbalstu no Eiropas Reģionālās attīstības fonda un Kohēzijas fonda un kuru kopējās izmaksas pārsniedz 500 000 EUR** vai **projektiem, kas saņem atbalstu no Eiropas Sociālā fonda plus un Taisnīgas pārkārtošanās fonda, kuru kopējās izmaksas pārsniedz 100 000 EUR,** un ietver materiālas investīcijas vai aprīkojuma iegādi, tiks uzstādītas sabiedrībai skaidri redzamas **ilgtspējīgas plāksnes vai informācijas stendi,**  kuros ir attēlota Eiropas Savienības emblēma[[4]](#footnote-5), attiecībā uz projektā plānotajām darbībām un aktivitātēm. Ilgtspējīgas plāksnes vai informācijas stendi tiks uzstādīti, tiklīdz sākas projektu darbību faktiskā īstenošana, kas ietver materiālas investīcijas, vai tiklīdz tiek uzstādīts iegādātais aprīkojums; 4. **projektiem, uz kuriem neattiecas šī kritērija skaidrojuma 3. punkts**, sabiedrībai skaidri redzamā vietā plānots uzstādīt **vismaz vienu plakātu**, kura minimālais izmērs ir A3, **vai līdzvērtīgu elektronisku paziņojumu**, kurā izklāstīta informācija par projektu un uzsvērts no Eiropas Savienības fondiem saņemtais atbalsts; 5. ja projekta iesniegums paredz **stratēģiski svarīga projekta īstenošanu, ir izstrādāts komunikācijas plāns**, kas atbilst Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam un minēto vadlīniju pielikumā ietvertajai veidlapai un ir pievienots kā projekta iesnieguma pielikums; 6. ja **projekta iesniegums paredz stratēģiskas nozīmes darbības vai darbības, kuru kopējās izmaksas pārsniedz 10 000 000 EUR**, ir paredzēts organizēt vismaz vienu informatīvu pasākumu vai aktivitāti (piemēram, atklāšanas, vidusposma, noslēguma pasākums vai aktivitāte) un savlaicīgi tajā iesaistīt Eiropas Komisiju un/ vai Eiropas Komisijas pārstāvniecību Latvijā, kā arī atbildīgo iestādi, vadošo iestādi un sadarbības iestādi.   Papildus Kopīgo noteikumu regulā un normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, noteiktajām obligātajām minimālajām publicitātes prasībām projekta iesniedzējs var plānot projekta iesniegumā cita veida komunikācijas aktivitātes, ar kuru palīdzību tiek sasniegts projekta mērķis, vai arī par ES fondu ieguldījumu projektā informēta plašāka sabiedrība, ja tādas ir paredzētas MK noteikumos par SAMP īstenošanu.  Ja projekta iesniegums neatbilst minētajām prasībām, vērtējums ir **“Jā, ar nosacījumu”** unizvirza atbilstošus nosacījumus.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.6. | Projekta iesniegumā paredzētais ES fonda finansējuma apmērs un intensitāte atbilst MK noteikumos par SAMP īstenošanu noteiktajam ES fonda finansējuma apmēram un intensitātei, iekļautās kopējās attiecināmās izmaksas un izmaksu pozīcijas atbilst MK noteikumos par SAMP īstenošanu noteiktajam, tai skaitā nepārsniedz noteikto izmaksu pozīciju apjomus un:  1.6.1. ir saistītas ar projekta īstenošanu,  1.6.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai) un izvērtēta to lietderība,  1.6.3. nodrošina projektā izvirzītā mērķa un rādītāju sasniegšanu. | P | Jā/ Jā, ar nosacījumu/Nē | **Vērtējums ir “Jā”,** ja projekta iesniegumā un projekta iesniegumam pievienotajos pielikumos, kas uzskaitīti atlases nolikumā, norādītais ES fonda finansējums un tā atbalsta intensitāte atbilst MK noteikumos par SAMP īstenošanu noteiktajam ES fonda finansējuma apjomam un atbalsta intensitātei, un projekta iesniegumā plānotās izmaksas atbilst MK noteikumos par SAMP īstenošanu noteiktajām izmaksu pozīcijām un nepārsniedz to noteiktos apjomus (ja attiecināms), tai skaitā:   1. izmaksas ir nepieciešamas projekta plānoto darbību īstenošanai (tai skaitā mērķa grupas vajadzību nodrošināšanai (ja attiecināms); 2. projekta iesniegumā ir sniegts plānoto izmaksu lietderīguma pamatojums un izmaksu apmēra pamatojums – t.i., projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti, noslēgtiem nodomu protokoliem vai līgumiem (ja attiecināms), u.c. informāciju); 3. izmaksas nodrošina projektā izvirzītā mērķa un rādītāju sasniegšanu.   Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus.  **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.7. | Projekta iesniedzējam un projekta sadarbības partnerim ir pietiekama īstenošanas un finanšu kapacitāte projekta īstenošanai. | P | Jā/ Jā, ar nosacījumu/Nē | Vērtējums ir **„Jā”**, ja projekta iesniegumā ir pietiekami raksturota projekta īstenošanai nepieciešamā vadības, īstenošanas un finanšu (administratīvā) kapacitāte.  Projekta vadības kapacitāte ir pietiekama, ja projekta iesniegumā ir iekļauta šāda informācija:   1. par nepieciešamajiem projekta vadības darbiniekiem (piemēram, projekta vadītājs, t.sk. satura veidotājs, projekta vadītāja vietnieks, t.sk. finansists, projekta koordinators, t.sk. iepirkumu speciālists), to skaitu un galvenajiem uzdevumiem, kā arī darba izpildei nepieciešamo pieredzi un profesionālo kvalifikāciju; 2. par to, kā projekta iesnieguma iesniedzējs plāno piesaistīt šī skaidrojuma 1. punktā minētos darbiniekus; 3. par projekta īstenošanas sistēmu, tajā skaitā par vadības personāla savstarpējo sadarbību, par projekta īstenošanas uzraudzības mehānismu, sadarbību ar MK noteikumos par SAMP īstenošanu noteikto projekta uzraudzības padomi, t.sk. projekta iesniedzējs projekta iesniegumā ir paredzējis:  * vismaz vienu reizi 12 mēnešos sniegt ziņojumu projekta uzraudzības padomei par projekta īstenošanas progresu, tai skaitā par īstenotajiem mērķa grupas informēšanas pasākumiem, MK noteikumos par SAMP īstenošanu minēto uzraudzības rādītāju un nacionālo rādītāju sasniegtajām vērtībām, īstenoto atbalsta pasākumu saturu un atbilstību mērķa grupas vajadzībām, par veiktajiem un nepieciešamajiem uzlabojumiem pasākuma īstenošanā, sniedzot arī atgriezenisko saiti no sadarbības partneriem un citām iesaistītajām pusēm; * veikt projekta atbalstāmo darbību ieviešanas efektivitātes izvērtējumu ne retāk kā reizi divos gados un projekta beigās, bet ne vēlāk kā līdz 2029. gada 30. jūnijam; * ne vēlāk kā līdz 2026. gada 15. jūlijam veikt izvērtējumu par MK noteikumu par SAMP īstenošanu 23.3. apakšpunktā minētā individualizētā atbalsta īstenošanu mērķa grupas izglītojamiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē; * izvērtējuma darba uzdevumus (saturu) un izvērtējuma rezultātus (nodevumu) saskaņot ar Izglītības un zinātnes ministriju, kā arī pārrunāt un saskaņot MK noteikumos par SAMP īstenošanu minētajā uzraudzības padomē;  1. par projekta vadības personālam nepieciešamo un pieejamo darbavietu materiāltehnisko aprīkojumu (datortehnika, programmatūra, internets, biroja tehnika u.c.); 2. par projekta vadībai nepieciešamo un pieejamo infrastruktūru (ēkas, telpas).   Projekta īstenošanas kapacitāte ir pietiekama, ja projekta iesniegumā ir iekļauta informācija:   1. par projekta īstenošanai nepieciešamajiem darbiniekiem, to skaitu un galvenajiem uzdevumiem, kā arī darba izpildei nepieciešamo pieredzi un profesionālo kvalifikāciju; 2. par to, kā projekta iesnieguma iesniedzējs plāno piesaistīt šī skaidrojuma 1. punktā minētos darbiniekus projekta īstenošanai; 3. par projekta īstenošanas sistēmu, tai skaitā par īstenošanas personāla savstarpējo sadarbību u.tml.; 4. par projekta īstenošanai nepieciešamo un pieejamo infrastruktūru (ēkas, telpas); 5. par projekta īstenošanas personālam nepieciešamo un pieejamo darba vietu materiāltehnisko aprīkojumu (datortehnika, programmatūra, internets, biroja tehnika u.c.).   Projekta iesniegumā iekļauta informācija par projekta iekšējo pārvaldību (apraksts vai shēma).  Projekta finanšu kapacitāti uzskata par pietiekamu, ja projekta iesniegumā ir norādīts, ka projekta izdevumus finansēs no 74. resora “Gadskārtēja valsts budžeta izpildes procesā pārdalāmais finansējums” programmā 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” un valsts budžeta ilgtermiņa saistībās paredzētajiem līdzekļiem.  Ja projekta iesniegums neatbilst kādai no minētajām prasībām, vērtējums ir **„Jā, ar nosacījumu”**, vienlaikus nosakot atbilstošu nosacījumu precizēt projekta iesniegumu.  Vērtējums ir **„Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.8. | Projekta mērķis atbilst MK noteikumos par SAMP īstenošanu noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | P | Jā/ Jā, ar nosacījumu/Nē | Vērtējums ir **„Jā”**, ja projekta iesniegumā:   1. minētā informācija par projekta mērķi, kā arī projektā plānotajām darbībām liecina, ka tas atbilst MK noteikumos par SAMP īstenošanu noteiktajam mērķim *"attīstīt integrētu skolas-kopienas jeb pašvaldības izglītības ekosistēmas pieeju, veicinot starpinstitūciju sadarbību un izglītojamā vecāku (personu, kas realizē aizgādību) iesaisti izglītības procesā, lai nodrošinātu koordinētu rīcību sociālās atstumtības un priekšlaicīgas mācību pārtraukšanas riska samazināšanai izglītojamiem un sekmētu vispārējās pamatizglītības un vidējās izglītības satura apguvi"*; 2. katrs projekta darbības rezultāts ir izmērāms, t.i., tam ir noteikta konkrēta sasniedzamā mērvienība un skaitliskā vērtība uz visu projekta īstenošanas periodu, un projekta iesniegumā norādītie uzraudzības rādītāji ir izmērāmi, t.i., tiem ir noteikta konkrēta sasniedzamā mērvienība un gala vērtība projekta īstenošanas beigās. Projekts nodrošina specifiskā atbalsta mērķa pasākumam noteikto: 3. Pasākuma ietvaros līdz **2029. gada 31. decembrim** ir sasniedzami šādi uzraudzības rādītāji:  * **iznākuma rādītājs** – nacionāla, reģionāla vai vietēja mēroga valsts administrācijas vai sabiedrisko pakalpojumu iestāžu un pakalpojumu skaits, kas saņēmuši atbalstu, – viena valsts pārvaldes iestāde, tai skaitā līdz **2024. gada 31. decembrim** – viena valsts pārvaldes iestāde; * **rezultāta rādītājs** – iestādes, kas veicinājušas vienlīdzīgu piekļuvi kvalitatīvai un iekļaujošai izglītībai pašvaldībās, jo īpaši nelabvēlīgā situācijā esošiem bērniem un jauniešiem, – viena valsts pārvaldes iestāde;  1. **nacionālie rādītāji:**  * izglītojamo skaits, kuri saņēmuši individualizētu atbalstu, – kumulatīva uzskaite; * izglītojamo skaits, kuri ir saņēmuši individualizētu atbalstu un kuri, atkārtoti kārtojot vispārējās pamatizglītības eksāmenu, tajā ir ieguvuši augstāku novērtējumu nekā iepriekšējā eksaminācijas reizē, – kumulatīva uzskaite; * īstenoto skolas-kopienas iniciatīvo projektu skaits – kumulatīva uzskaite; * īstenoto izglītības iestāžu partnerības projektu skaits – kumulatīva uzskaite.   Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar **„Jā, ar nosacījumu”** un vienlaikus nosakot atbilstošu nosacījumu precizēt projekta iesniegumu.  Vērtējums ir **„Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.9. | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības:  1.9.1. atbilst MK noteikumos par SAMP īstenošanu noteiktajam un paredz saikni ar attiecīgajām atbalstāmajām darbībām;  1.9.2. ir precīzi definētas un pamatotas, un tās risina projektā definētās problēmas. | P | Jā/ Jā, ar nosacījumu/Nē | Vērtējums ir **„Jā”**, ja projekta iesniegumā:   1. projekta iesniegumā norādītie sagaidāmie rezultāti izriet no projekta iesniegumā plānotajām darbībām; 2. katra projekta darbība atbilst MK noteikumos par SAMP īstenošanu norādītajām atbalstāmajām darbībām un izmaksu pozīcijām; 3. katrai projekta darbībai ir precīzi definēts rezultāts, t.i., ir skaidri saprotams, kas katras projekta darbības rezultātā tiks sasniegts, un projekta iesniegumā ir precīzi definēti projekta uzraudzības rādītāji (iznākuma un rezultāta), t.i., tie atbilst MK noteikumos par SAMP īstenošanu noteiktajām uzraudzības rezultātu definīcijām; 4. norādītais katrs projekta darbības rezultāts ir noteikts pamatoti, t.i., tas izriet no šīs darbības satura un apraksta, kas šīs darbības ietvaros tiks īstenots, un projekta iesniegumā ir pamatoti projekta uzraudzības rādītāji (iznākuma un rezultāta), t.i., tie atbilst MK noteikumos par SAMP īstenošanu noteiktajām uzraudzības rādītāju definīcijām un skaitam, ko plāno projekta iesniegumā.   Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „**Jā, ar nosacījumu**” un vienlaikus nosakot atbilstošu nosacījumu precizēt projekta iesniegumu.  Vērtējums ir **„Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| **2. VIENOTIE IZVĒLES KRITĒRIJI** | | | | |
| 2.1. | Projekta sadarbības partneris un tā  plānotās darbības projekta ietvaros  atbilst MK noteikumos par SAM  īstenošanu noteiktajām prasībām  (attiecināms, ja prasības izvirzītas  MK noteikumos par SAM  īstenošanu). | P | Jā/ Jā, ar nosacījumu/Nē | **Vērtējums ir “Jā”**, ja:  1) projekta iesniegumā norādītais sadarbības partneris atbilst MK noteikumos par SAMP īstenošanu noteiktajam un ir sniegts pamatojums sadarbības partnera izvēlei;  2) projekta iesniegumā ir aprakstīts, kuras no projektā plānotajām darbībām veiks sadarbības partneris;  3) projekta iesniegumā ir norādīts finansējuma apjoms, kas projekta ietvaros tiks novirzīts sadarbības partnerim;  4) kopā ar projekta iesniegumu ir iesniegta nepieciešamā dokumentācija, kas apliecina sadarbības partnera valdījuma vai turējuma tiesības uz nekustamo īpašumu, intelektuālo īpašumu vai cita veida īpašumu, kurā tiks īstenotas projekta darbības (ja attiecināms un, ja informācija par minētajām tiesībām nav pieejama publiskajos reģistros).  Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 2.2. | Projekta iesniegumā norādītā mērķa grupa atbilst MK noteikumos par SAMP īstenošanu noteiktajam un ir identificētas mērķa grupas vajadzības un risināmās problēmas. | P | Jā/ Jā, ar nosacījumu/Nē | Vērtējums ir **„Jā”**, ja projekta iesniegumā:   1. norādītā mērķa grupa atbilst MK noteikumos par SAMP īstenošanu 3. punktā minētajai mērķa grupai; 2. projekta iesniegumā ir norādītas MK noteikumos par SAMP īstenošanu 3. punkta mērķa grupas vajadzības un risināmās problēmas; 3. no projekta iesniegumā ietvertās informācijas secināms, ka projektā plānotās darbības risinās identificētās MK noteikumos par SAMP īstenošanu 3. punkta mērķa grupas vajadzības un problēmas.   Ja projekta iesniegumā norādītā informācija pilnībā vai daļēji neatbilst minētajām prasībām, vērtējums ir **„Jā, ar nosacījumu”**, vienlaikus nosakot atbilstošu nosacījumu precizēt projekta iesniegumu.  Vērtējums ir **„Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| **3. SPECIFISKIE ATBILSTĪBAS KRITĒRIJI** | | | | |
| 3.1. | Projektā paredzētās darbības ir plānotas atbilstoši “Latvijas ilgtspējīgas attīstības stratēģija līdz 2030. gadam” prioritārajam ilgtermiņa virzienam “Skola kā sociālā tīklojuma centrs” un Izglītības attīstības pamatnostādņu 2021.–2027. gadam “Nākotnes prasmes nākotnes sabiedrībai” (turpmāk – IAP2027) 3.2.2. uzdevumam “Stiprināt kopienas mēroga sadarbību (pašvaldības ietvaros) indivīda izaugsmei” un sniedz ieguldījumu Latvijas Nacionālā attīstības plāna 2021.–2027. gadam noteiktā rādītāja sasniegšanā: 18–24 gadus veci iedzīvotāji, kuriem nav vidējās izglītības un kuri neturpina mācības – 5%, kā arī IAP2027 definētā izglītības politikas rezultāta “Ikvienam pieejams atbalsts izaugsmei” rādītāja 2027. gadam sasniegšanā: jaunieši (18–24 gadus veci), kas neturpina izglītību: koprādītājs – 5 %; rādītājs grupā ar lielāko jauniešu proporciju, kas neturpina izglītību (vīrieši, kas dzīvo laukos) – 10 %. | P | Jā/ Jā, ar nosacījumu/Nē | **Vērtējums ir “Jā”**, ja projekta iesniegumā ir raksturota projektā paredzēto darbību sasaiste ar “Latvijas ilgtspējīgas attīstības stratēģija līdz 2030. gadam” prioritāro ilgtermiņa virzienu “Skola kā sociālā tīklojuma centrs” un ar IAP2027 3.2.2. uzdevumu “Stiprināt kopienas mēroga sadarbību (pašvaldības ietvaros) indivīda izaugsmei” un ir sniegta informācija, kā projektā paredzētās darbības veicina Latvijas Nacionālā attīstības plāna 2021.–2027. gadam noteiktā rādītāja sasniegšanu: 18–24 gadus veci iedzīvotāji, kuriem nav vidējās izglītības un kuri neturpina mācības – 5%, kā arī IAP2027 definētā izglītības politikas rezultāta “Ikvienam pieejams atbalsts izaugsmei” rādītāja 2027. gadam sasniegšanu: jaunieši (18–24 gadus veci), kas neturpina izglītību: koprādītājs – 5 %; rādītājs grupā ar lielāko jauniešu proporciju, kas neturpina izglītību (vīrieši, kas dzīvo laukos) – 10 %.  Ja projekta iesniegums neatbilst minētajai prasībai, **vērtējums ir “Jā, ar nosacījumu”**, izvirza atbilstošus nosacījumus*.*  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.2. | Projekta iesniedzējs ir paredzējis projekta īstenošanā iesaistīt pašvaldības, valsts un valsts augstskolu dibinātas profesionālās izglītības iestādes, valsts un valsts augstskolu dibinātas vispārējās izglītības iestādes. | P | Jā/ Jā, ar nosacījumu/Nē | **Vērtējums ir “Jā”**, ja:  1) projekta iesniedzējs projekta iesniegumā ir paredzējis slēgt sadarbības līgumus ar MK noteikumos par SAMP īstenošanu noteiktajiem sadarbības partneriem, iesaistot projekta īstenošanā pašvaldības, valsts un valsts augstskolu dibinātas profesionālās izglītības iestādes, kā arī plāno projekta īstenošanā iesaistīt valsts un valsts augstskolu dibinātas vispārējās izglītības iestādes;  2) projekta iesniedzējs projekta iesniegumā ir sniedzis informāciju par pašvaldību, valsts un valsts augstskolu dibinātu profesionālās izglītības iestāžu, kā arī valsts un valsts augstskolu dibinātu vispārējās izglītības iestāžu iesaistes mehānismu projektā paredzēto darbību īstenošanā, sagaidāmajiem darbību rezultātiem un apliecinājumiem, kas pierādīs darbību rezultātu sasniegšanu, tai skaitā lai nodrošinātu MK noteikumos par SAMP īstenošanu noteikto atbalstāmo darbību ieviešanas termiņu ievērošanu un nacionālo rādītāju sasniegšanu.  Ja projekta iesniegums neatbilst minētajai prasībai, **vērtējums ir “Jā, ar nosacījumu”**, izvirza atbilstošu nosacījumu.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.3. | Projekta iesniedzējs ir izstrādājis risinājumu sociālās atstumtības un priekšlaicīgas mācību pārtraukšanas riskam pakļautu izglītojamo identificēšanai un projektā sniegtā atbalsta uzskaitei. | P | Jā/ Jā, ar nosacījumu/Nē | **Vērtējums ir “Jā”**, ja projekta iesniegumā ir sniegta informācija par projektā paredzēto risinājumu (piemēram, vadlīnijas, metodika, kārtība, sistēma, rīks (instruments), platforma vai reģistrs) sociālās atstumtības un priekšlaicīgas mācību pārtraukšanas riskam pakļautu izglītojamo identificēšanai un projektā sniegtā atbalsta uzskaitei.  Ja projekta iesniegums neatbilst minētajai prasībai, **vērtējums ir “Jā, ar nosacījumu”**, izvirza nosacījumu paredzēt projektā risinājumu (piemēram, vadlīnijas, metodika, kārtība, sistēma, rīks (instruments), platforma vai reģistrs) sociālās atstumtības un priekšlaicīgas mācību pārtraukšanas riskam pakļautu izglītojamo identificēšanai un projektā sniegtā atbalsta uzskaitei.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.4. | Projektā ir paredzētas darbības, kas veicina horizontālā principa “Vienlīdzība, iekļaušana, nediskriminācija un pamattiesību ievērošana” īstenošanu. | P | Jā/ Jā, ar nosacījumu/Nē | **Vērtējums ir “Jā”**, ja projekta iesniegums atbilst minimālajām prasībām, t.i., no projekta iesniegumā ietvertās informācijas ir secināms, ka projektā plānotas darbības, kas veicina horizontālā principa “Vienlīdzība, iekļaušana, nediskriminācija un pamattiesību ievērošana” īstenošanu, t.i.:  1) tiek paredzētas **vismaz** **3 vispārīgās HP darbības,** kas attiecas uz projekta vadības un īstenošanas personālu, komunikācijas un vizuālās identitātes un iepirkumu aktivitātēm, piemēram:  Projekta vadības un īstenošanas personāls:   * projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē pēc rases, etniskās izcelsmes, dzimuma, vecuma, invaliditātes, reliģiskās pārliecības, seksuālās orientācijas vai citiem apstākļiem; * projekta vadībā un īstenošanā tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus.   Komunikācijas un vizuālās identitātes pasākumi:   * īstenojot projekta informācijas un publicitātes aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos vai uzturēšanu par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju *(skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”, pieejams šeit:* [*https://www.lm.gov.lv/lv/media/18838/download*](https://www.lm.gov.lv/lv/media/18838/download)*).*   Publiskie iepirkumi:   * projektā tiks īstenots sociāli atbildīgs iepirkums, pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbvietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem.   ***Sociāli atbildīga publiskā iepirkuma nolikumā var paredzēt šādas prasības un dot papildus punktus piedāvājumu vērtēšanā, piemēram:***   1. *pretendentam ir jānodrošina noteiktu iedzīvotāju grupu nodarbināšanu:*  * personas ar invaliditāti; * personas vecumā virs 55 gadiem, kuriem līdz vecuma pensijai ir atlikuši vairāk kā divi gadi; * personas, kuri bijuši bez darba vismaz 12 mēnešus; * personas ar bēgļa vai alternatīvās personas statusu; * personas, kuriem līdz vecuma pensijai atlikuši ne vairāk kā divi gadi; * personas vecumā līdz 29 gadiem (ieskaitot), kuri absolvējuši speciālo izglītības programmu;  1. *pretendentam ir jānodoršina, ka digitālā mācību programma ir piekļūstama plašākam personu lokam, t.sk. personām ar invaliditāti. Piemēram, prasība par digitālā satura piekļūstamību (tulkošana zīmju valodā, subtitrēšana, reāllaika transkripcija),* 2. *pretendentam jānodrošina, ka pakalpojuma nodrošināšanai priekšrocība tiks dota sociālajam uzņēmumam, kurš nodarbina cilvēkus ar invaliditāti;* 3. *pretendentam jānodrošina, ka pakalpojuma sniegšanas personālam uz līguma laiku ir jānodrošina veselības aprdrošināšana;* 4. *pretendentam jānodrošina, ka līguma izpildes laikā iestādē tiks izstrādāts pretdiskriminācijas plāns, t.sk. izstrādāta kārtība, kādā tiek iesniegtas sūdzības par iespējamo diskrimināciju un kārtība, kādā tās tiek izskatītas, tostarp, sniegta atgriezeniskā saite sūdzības iesniedzējam;* 5. *pretendentam jānodrošina, ka līguma izpildes laikā vismaz 2% no nodarbinātajiem būs personas ar invaliditāti;* 6. *pretendentam ir jāpierāda, ka visā datortehnikas iepirkuma ķēdē netiek izmantots bērnu darbs;* 7. *pretendentam ir jānodrošina, ka infrastruktūras attīstībā tiks ievēroti ilgstpējības kritēriji – tiks ņemtas vērā personu ar invaliditāti vajadzības, sabiedrības novecošanās un no tā izrietošajām vajadzībām konteksts;* 8. *pretendentam ir jānodrošina, ka pakalpojuma sniegšanas vieta/vide būs piekļūstama un lietojama patstāvīgi cilvēkiem ar dažādu invaliditāti (redzes, dzirdes, kustību, garīga rakstura);* 9. *pretendentam jānodrošina, ka tiks īstenotas konsultācijas ar nevalstiskajām organizācijām un ekspertiem, kas pārstāv dzimumu līdztiesības, personu ar invaliditāti intereses un nediskriminācijas jautājumus u.c.*   Ja publiskā iepirkuma nolikumā tiek integrētas prasības nodrošināt vispārīgās un specifiskās HP darbības, tad iepirkums ir uzskatāms par sociāli atbildīgu iepirkumu.  2) tiek paredzētas **vismaz** **3 specifiskās HP darbības,** kas risinās identificētās mērķa grupas vajadzības un problēmas un veicinās vienlīdzību, iekļaušanu, nediskrimināciju un pamattiesību ievērošanu, piemēram:  Darbības, kas veicina dzimumu līdztiesību:   * stratēģiju, izglītības programmu, metodisko līdzekļu, vadlīniju, mācību līdzekļu (tai skaitā – digitālo) saturā tiks integrēti jautājumi par dzimumu līdztiesību, personu ar invaliditāti vienlīdzīgām iespējām, diskriminācijas novēršanu vecuma, etniskās piederības un citu iemeslu dēļ.   Darbības, kas veicina personu ar invaliditāti vienlīdzīgas iespējas un tiesības:   * tiks nodrošināti konsultatīva rakstura pasākumi par personu ar invaliditāti vienlīdzīgu iespēju jautājumiem, tostarp piesaistīti eksperti vai nodrošinātas konsultācijas ar nevalstiskajām organizācijām, kas pārstāv personu ar invaliditāti intereses (piemēram, informatīvo materiālu izstrādes procesā, pakalpojuma sniegšanas telpu vides piekļūstamības novērtēšanai, mērķa grupu uzrunāšanai un sasniegšanai u.c. (attiecīgi pievienojot dokumentus, piem. konsultāciju protokolus u.c.); * mediju kampaņās, semināru, konferenču un komunikācijas pasākumu īstenošanā sabiedrības informēšanai tiks nodrošināti cilvēkiem ar dažāda veida funkcionāliem traucējumiem piekļūstami formāti (piem., tulkošana zīmju valodā, subtitrēšana, reāllaika transkripcija, raidījumu un pasākumu ierakstīšana).   3) tiek noteikts **1 HP rādītājs:**   * specifiskus atbalsta pakalpojumus saņēmušo personu ar invaliditāti skaits (darbavietu pielāgošana, ergoterapeita, surdotulka, mentora, specializētā transporta pakalpojumi, atbalsta personas) (VINPI\_08);   4) norādītas projekta budžeta izmaksu pozīcijas, kuras veicina HP VINPI (ja attiecināms);  5) projekta iesniegumā ir identificētas galvenās problēmas, kas skar mērķa grupu, jomā, kurā darbojas projekta iesniedzējs un apraksts, kā projektā paredzētās HP VINPI darbības risinās identificētās problēmas;  6) ir sniegta informācija par projekta vadības un īstenošanas personālu dalījumā pēc dzimuma u.c. pazīmes (vai plānots sniegt) un sniegta (vai plānots sniegt) informācija sadalījumā pēc dzimumu u.c. pazīmes par projekta mērķa grupām;  7) projekta iesniegumā ir paskaidrots, kā projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmes un virzīti pasākumi, kas veicina nediskrimināciju un pamattiesību ievērošanu.  Plānotajām vispārīgajām HP VINPI darbībām jāaptver visas vispārīgo darbību jomas – komunikāciju un vizuālo identitāti, projekta vadību un īstenošanu un publiskos iepirkumus (ja attiecināms).  **Kritērija vērtēšanā izmanto**:   1. Labklājības ministrijas Horizontālā principa "Vienlīdzība, iekļaušana, nediskriminācija un pamattiesību ievērošana" īstenošanas un uzraudzības metodiku (2021-2027) (pieejama šeit: <https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027>); 2. Labklājības ministrijas metodisko materiālu "Ieteikumi diskrimināciju un stereotipus mazinošai komunikācijai ar sabiedrību" (pieejams šeit: <https://www.lm.gov.lv/lv/media/18838/download>); 3. Informāciju par horizontālo principu un vienlīdzīgām iespējām Labklājības ministrijas tīmekļa vietnē sadaļā “Horizontālais princips “Vienlīdzība, iekļaušana, nediskriminācija un pamattiesību ievērošana””, (pieejama šeit: <https://www.lm.gov.lv/lv/horizontalais-princips-vienlidziba-ieklausana-nediskriminacija-un-pamattiesibu-ieverosana>.   Ja projekta iesniegums neatbilst minimālajām prasībām, **vērtējums ir “Jā, ar nosacījumu”**, izvirza atbilstošus nosacījumus.  **Vērtējums ir “Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem un projekta iesniegums ir noraidāms. |

Piezīmes:

P – Precizējamais kritērijs, kritērija neatbilstības gadījumā Centrālā finanšu un līgumu aģentūra pieņem lēmumu par projekta iesnieguma apstiprināšanu ar nosacījumu.

1. Vērtēšanas kritēriji apstiprināti UK ar 2024. gada 15. marta lēmumu Nr. 2024-5.2-3/16/370, dokumenti pieejami: https://www.esfondi.lv/profesionaliem/uzraudzibas-komiteja/uk-e-portfelis-2021-2027/2024-02-13-uk-rakstiska-procedura-izm\_4231 [↑](#footnote-ref-2)
2. Kritērija neatbilstības gadījumā, sadarbības iestāde pieņem lēmumu par projekta iesnieguma apstiprināšanu ar nosacījumu vai noraidīšanu, ievērojot atlases nolikumā noteikto. [↑](#footnote-ref-3)
3. Eiropas Parlamenta un Padomes 2021.gada 24.jūnija regula Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai; <https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN> [↑](#footnote-ref-4)
4. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas: Esfondi.lv: <https://www.esfondi.lv/vadlinijas> [↑](#footnote-ref-5)